Сигет

Сигет,  Sighetu Marmației,  Máramarossziget,   Мараморошска Сиготь — историчный город на лѣвом березѣ Тисы около 60 км пониже Рахова. На правом березѣ Тисы, котра ту погранична рѣка, на украинской сторонѣ лежить Солотвино.

История
Историчный центер жупы Мараморош, документално ся упоминать первый раз в року 1308 яко Soget.Sebestyén Zs., с. 130.

Сигет од зачатку надобыв великый вызнам, бо там выявили и зачали добывати соль, яка была великым богатством в середновѣку. Туда зачали заселяти Нѣмцьох, котры ся розумѣли до банництва и ремесел.

Статус корунного вароша достав року 1352 од краля Лудвика I. и належав до Хустского панства. Найстарша будова, захована доднесь — реформатска церковь, походить з XVI. стороча. В року 1730 отворила ся пиаристична гимназия, де ся позднѣйше учили многы русинскы дѣятелѣ. В року 1872 до Сигета дошла желѣзниця, котру тягли дале на Рахово и на Польщу, што зробило город комерчным центром.Istoricul localității.

Од зачатку повного фунгованя желѣзницѣ (1895) зачав упадати сплав бокорох по Тисѣ, и Русины стратили тот вид заробку.

До Трианона (1920) Мараморошска Сиготь належала ку жупѣ Мараморош и была важнов и органичнов господарсков частьов Угорской Руси. Але Румыния мала векшу вагу и заслугы в розбитю Австро-Мадярщины, зато выборола город собѣ. Чехословакия была готова вымѣнов оддати иншы територии, але не было то приняте. В резултатѣ восточна часть Подкарпатской Руси утратила Сигет, а з ним и желѣзницю.Král J., с. 9. 

Подля Вѣденьского арбитража 1940 Сигет вернув ся в Подкарпатску Русь. 17. октобра 1944 перейшов до совѣтскых рук. По переведжѣню плана однятя Подкарпатской Руси од Чехословакии в яри 1945 быв зачатый подобный сценарий однятя Сигета и околичного Марамуреша од Румынии и прилучѣня их ку Закарпатской Украинѣ, схваленый Киевом. Але тому спротивило ся румынске обывательство. Тогды в Москвѣ рѣшили одказати ся од сценария и жадати лем желѣзницю, понеже уже скорше были одняты иншы румынскы землѣ. Доконця, в Москвѣ прияли на увагу доводы просовѣтского румынского вождя Петру Грозы, же при такых анексиях его уряд не удержить ся перед недовольством народа и задоволили ся лем островом Змѣиным и еще пятьма дробныма островами в устю Дуная, котры Гроза подаровав «на знак приятельства».Стыкалин А. 

В року 1950 Сигет утратив статус центра провинции Марамуреш и став ся другорядным городом.

 Интересны факты 
В Сигетѣ 23. фебруара 2007 Свѣтова рада Русинох прияла проект русинской заставы, котрый пак в юну 2007 быв там затвердженый 9. Свѣтовым конгресом Русинох.Резолуція зо засіданя Світовой рады Русинів (СРР) 23. фебруара 2007 у румуньскім Сіґетї

Вызнамны родаци
 Шимон Голлоши (1857–1918), мадярскый малярь;
 Гаврило Глюк (1912–1983) — малярь, заслуженый умѣлець УССР; 
 Ели Визел (1928–2016) — писатель, Нобелов лавреат мира.

Жерела и одказы
 Dr. Jiří Král. Podkarpatská Rus. V Praze, nákladem vlastním, 1924.
 Sebestyén Zsolt. Máramaros megye helységneveinek etimológiai szótára. Bessenyei könyvkiadó. Nyíregyháza, 2012. 
 Александр Стыкалин: Румынский прикарпатский уезд и устье Дуная в советских геополитических планах 1945 года. //UA-REPORTER.COM
 Populaţia stabilă pe judeţe, municipii, oraşe şi localităti componenete la RPL_2011. Доступне онлайн (одч. 2014-02-04)

 Референции 

Катеґорія:Населены пункты Румынии